《次韵蒲大受同游龙洞之什》
宋代·郭印

寻幽一访洞中天，路绕青溪水绕山。
翠径崎岖行竹里，红尘咫绕背人间。
侵裾爽气冷冰雪，漱玉寒流锵佩环。
更问石庵窥胜迹，斯游岂复倦跻攀。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。